AlexejDobrolubov/national_council_slovak_2010 huggingface dataset:
55. schôdza NR SR - 6.deň - A. dopoludnia 2
Dátum: 2022-02-10
Poslanec: Osuský, Peter (SaS)
Druh vystúpenia: Vystúpenie

27. Vážený pán predseda, vážená snemovňa, včera 9. februára vo veku 82 rokov zomrel Eduard Kukan, bývalý poslanec Národnej rady Slovenskej republiky, poslanec Európskeho parlamentu, trojnásobný minister zahraničných vecí Slovenskej republiky, no predovšetkým diplomat a štátnik. Narodil sa 26. decembra 1939 v Trnovci nad Váhom, v tom čase v Maďarskom kráľovstve. V roku 1964 absolvoval Moskovský štátny inštitút medzinárodných vzťahov a titul doktor práv získal na Karlovej univerzite v Prahe na jej právnickej fakulte. V roku 1993 mu americká Upsala College v New Jersey udelila čestný doktorát práv. Bol to výnimočný človek a diplomat, ktorý stál pri zrode našej zahraničnej služby a pri zásadných rozhodnutiach, ktoré zásadne pomohli Slovensku na cestu do Európskej únie a NATO. Pracoval na ministerstve zahraničných vecí Československa na odbore Subsaharskej Afriky, na Československom veľvyslanectve v Lusake a vo Washingtone a prvý veľvyslanecký post získal v Addis Abebe v Etiópii. Po vzniku samostatného Slovenska v rokoch 1993 - 1994 pôsobil ako veľvyslanec, stály predstaviteľ Slovenska pri OSN v New Yorku a bol zvolený do viacerých funkcií v rámci OSN. Od marca 1994 do decembra ´94 pôsobil ako minister zahraničných vecí. Neskôr do jesene vykonával mandát poslanca Národnej rady Slovenskej republiky. Pôsobil ako člen zahraničného výboru, výboru pre európsku integráciu a mandátového a imunitného výboru a tiež ako člen slovenskej časti spoločného parlamentného výboru Európskej únie a Slovenskej republiky. V rokoch 1998 - 2006 zastával v dvoch vládach funkciu ministra zahraničných vecí a v rokoch 2006 - 2009 opätovne pôsobil ako poslanec Národnej rady. V roku 2009 bol zvolený za poslanca Európskeho parlamentu, kde pôsobil dve volebné obdobia do roku 2019. Počas svojho výkonu mandátu v Európskom parlamente sa zameriaval najmä na západný Balkán a aj vďaka jeho úsiliu je dnes tento región stabilnejší a mierovejší. Učil na Právnickej fakulte Univerzity Komenského v Bratislava na katedre medzinárodného práva a medzinárodných vzťahov. V auguste 2021 mu bolo udelené najvyššie ocenenie Ministerstva zahraničných vecí a európskych záležitostí Slovenskej republiky za zásluhy o slovenskú diplomaciu. Eduard Kukan bol človek, ktorý formoval zahraničnú politiku Slovenska v jednom z najkľúčovejších okamihov doterajšej histórie našej krajiny. Ako minister zahraničných vecí sa výrazným podielom zaslúžil o to, že sme dnes stabilnou a rešpektovanou súčasťou Európskej únie a Severoatlantickej aliancie. Práve vďaka jeho práci sa môžme dnes oprieť o tieto základné piliere našej zahraničnej politiky. Bez jeho úsilia by totiž naša krajina vyzerala v mnohom úplne inak. Zostane inšpiráciou pre mnohé generácie politikov, diplomatov a širokej verejnosti. Česť jeho pamiatke!
57. schôdza NR SR - 1.deň - B. popoludní 3
Dátum: 2022-02-08
Poslanec: Osuský, Peter (SaS)
Druh vystúpenia: Vystúpenie v rozprave

72. Ďakujem pekne. Ďakujem za slovo, pán predsedajúci. Rozhodol som sa vystúpiť z miesta, pretože to silné intelektuálne silové pole (smiech v sále), ktoré tvoria (na okamih zaznel zvuk sirény) garda vpravo a vľavo (zaznenie gongu) od pultu, je tak silné, že by mohlo priemernému jedincovi (reakcia z pléna) vybiť poistky. No, každopádne začal by som citátom klasika, občana 363: „Vlastný názor a vôľa človeka sú vlastne jeho česť.“ Áno, pán generálny prokurátor, ktorému sme neumožnili vystúpiť, ale potom sme si trpezlivo vypočuli jeho vystúpenie, ktoré sme, čuduj sa svete, dovolili čítať, takže nie je to také zlé s nami. O sebe tvrdí, že vlas... (Prerušenie vystúpenia časomerom.) Laurenčík, Milan, podpredseda NR SR 73. Zapnite, prosím, mikrofón pánovi poslancovi. (Reakcie z pléna: „Dajte mu tridsať minút, šéfe.“ Následne ďalšie reakcie z pléna.) Nech sa páči. Osuský, Peter, poslanec NR SR 74. Tak ja neviem, ako funguje technika, ale zrejme tiež kreatívne. Chcem teda povedať, že začnem o niečom úplne inom. O niečom, čo je taký plošný, ako sa, sa dá povedať, zdravotný problém tejto krajiny, začnem o pamäti. Pamäť národa má síce ústav, ale ten ústav nemá dosť lôžok. Pretože pamäť významnej časti národa je zrelá do ústavu a to sa prejavuje v tom, že sa zistí, že zo všetkých postkomunistických krajín sme, žiaľbohu, my tí, ktorí sme najviac náchylní na uverenie čomukoľvek, na podľahnutie akýmkoľvek hoaxom a náchylní uveriť úplnej nepravde, pretože je to ako v nás ako v koze. A ja teda by som začal takou spomienkou na to, ako nám v živote strašne škodili... (Ozval sa zvuk sirény, ktorý zaznieval počas nasledujúceho vystúpenia rečníka.) No vidíte. (Reakcia z pléna.) A keď... (Prerušenie vystúpenia predsedajúcim.) Laurenčík, Milan, podpredseda NR SR 75. Pán poslanec Kotleba, prestaňte s tým. Osuský, Peter, poslanec NR SR 76. A toto je pekné, ako strana, ktorá neovláda počítače... (Prerušenie vystúpenia predsedajúcim.) Laurenčík, Milan, podpredseda NR SR 77. Páni poslanci! Osuský, Peter, poslanec NR SR 78. ... ako sa posiera pred sudcom... Laurenčík, Milan, podpredseda NR SR 79. Prepáčte, pán poslanec Osuský... Osuský, Peter, poslanec NR SR 80. ... tak ovláda počítače... Laurenčík, Milan, podpredseda NR SR 81. ... prerušujem schôdzu, pretože... Osuský, Peter, poslanec NR SR 82. ... v zápase s demokraciou... (Prerušenie vystúpenia predsedajúcim.) Laurenčík, Milan, podpredseda NR SR 83. ... páni poslanci sa nevedia správať. Pán poslanec Kotleba, vy ste vykázaný. Osuský, Peter, poslanec NR SR 84. Ja, samozrejme, ten mikrofón mám, a ak takáto zberba... (Prerušenie vystúpenia predsedajúcim.) Laurenčík, Milan, podpredseda NR SR 85. Prerušujem schôdzu! Osuský, Peter, poslanec NR SR 86. ... a luza toto predvádza.
55. schôdza NR SR - 2.deň - A. dopoludnia
Dátum: 2022-02-02
Poslanec: Osuský, Peter (SaS)
Druh vystúpenia: Vystúpenie s faktickou poznámkou

76. Ďakujem pekne, pán predsedajúci. Všeobecne máme iste skúsenosť, že zavedenie čohokoľvek iného a nového vždy narazí, a to je jedno, či sú to elektronické pokladne s účtenkami, parkovacia politika, súdna mapa, stratifikácia nemocníc, proste vždy sa vyroja ľudia, ktorí sú z princípu proti nejakej zmene stavu, v ktorom si zvykli. Ja na perspektívnej novele oceňujem napr. to, že sa v nej konečne vyskytuje niečo ako podpora elitných pracovísk. (Ruch v sále a zaznievanie gongu.) Iná vec je, či sa nájdu ďalšie zdroje na to, aby nebol rozpočet, ktorý sa venuje elitným pracoviskám, a ich nemáme toľko, ale treba ich jasne podporovať, či sa nájdu potom aj iné zdroje ako to, že sa to vezme z rozpočtu. Môj vzácny kolega z Univerzity Komenského prof. Miro Urban je hlas, ktorej treba vypočuť v tomto zmysle, a je teda vysoko cenné, že sa začnú podporovať, ako aj on tvrdí, elitné pracoviská. A k tomu, čo hovoril kolega Šudík o internátoch, by som rád povedal jednu vec. V Českej republike sa stalo, že na 1. lekársku fakultu v Prahe bola prijatá nadpolovičná väčšina Slovákov, a, samozrejme, keďže sa berie vzdialenosť bydliska od štúdia, tak, samozrejme, že všetci Slováci dostali v Prahe internáty a českí študenti internáty nedostali. Ale argumentovať daňovými poplatníkmi alebo tým, že za dane sú tam Ukrajinci, nie je namieste. I tí Ukrajinci môžu znamenať perspektívne prínos pre Slovenskú republiku a ako mladí vzdelaní ľudia budú na náš prospech a stojí to za to.
51. schôdza NR SR - 6.deň - B. popoludní 2
Dátum: 2021-12-01
Poslanec: Osuský, Peter (SaS)
Druh vystúpenia: Vystúpenie s faktickou poznámkou

35. Ďakujem pekne, pán predsedajúci. No, pán poslanec Kotleba sa zmienil o tom, že sa jedná o pokus o rozvrat demokraticky zvoleného, lebo hovoril o voľbách, ktoré ustanovili prezidenta a vôbec všetko v Bielorusku. No, samozrejme, takto argumentovať mohli aj komunisti 30 rokov, že tu prebiehali voľby a že v nich získavali 96 % alebo 98 %, ako kedy, že teda napríklad tí duchovní, radové sestry a podobní, ktorí boli zatváraní, boli zatvorení v súlade so zákonmi, ktoré prijal demokraticky zvolený parlament podľa vás. Takže by ste sa museli hlboko stotožniť so všetkými zločinmi totality komunistickej, pretože to bolo po voľbách, ktoré pravidelne prebiehali. Takisto ako prebiehajú v Bielorusku. Takže je fajn, že sa zastávate demokratických volieb, pretože zhodou okolností váš milovaný prezident, doktor Jozef Tiso a Slovenský snem sa za šesť rokov existencie toho štátu ani nepokúsil o voľby. Taká to bola výborná demokracia. Proste v živote na území Slovenského štátu od marca ´39 sa nikdy žiadne voľby nekonali. U Lukašenka sa konajú, to je pravda. A efekt je asi taký, ako to nekonanie v tom Slovenskom štáte. Je to totalita a je dojemné, ako sa staráte o to, že Európske krajiny nechcú napríklad poskytovať vedecké poznatky alebo obchodovať so zločineckým režimom. Prečo by to mali? Aký majú oni mať záujem, aby ten režim, ktorý mlátil študentov a študentky na uliciach v Minsku, mal prosperovať? Prečo, by sme mali podporovať čímkoľvek tento režim? Je absolútne prirodzené, že keď už proti nim nevedieme vojnu, tak proti nim... (Prerušenie vystúpenia časomerom.)
48. schôdza NR SR - 15.deň - A. dopoludnia
Dátum: 2021-11-12
Poslanec: Osuský, Peter (SaS)
Druh vystúpenia: Vystúpenie s faktickou poznámkou

156. Ďakujem pekne, pán predsedajúci. No pravda je, že niekedy dizajn veľmi pomôže a treba povedať, že človek niekedy v dobe skvele vydizajnovaný vyzerá inteligentnejšie ako normálne. Treba tiež ale povedať, aby som už sa vrátil k meritu, že tuná padali slová o číslach. No, áno, nakoniec ide v celom tomto zápase o čísla. Čísla dajú, každý deň dávajú a dajú aj po čase odpoveď, aké bolo skóre v pitevniach a v krematóriách medzi zaočkovanými a nezaočkovanými. Každý musíme zomrieť, ide len o to, či to treba urýchľovať. A v tomto zmysle musím povedať, že je slobodnou voľbou kohokoľvek v politike vymieňať desatiny percenta preferencií svojej strany za desiatky či stovky mŕtvych. Áno, i to je deal, i to sú čísla, o ktorých hovoríme, lebo to, čo predvádza unikátna slovenská opozícia, je skutočne zápas o svoje percentá na konte mŕtvych na COVID. Pokiaľ ide o kapacitu, akou býval Luc Montagnier, treba povedať, že sénium prináša isté zmeny a myslím si, že týmto sa Luc Montagnier do dejín imunológie ani virológie nezapíše pozitívne. A pokiaľ ide o to, čo sa týka mňa, prekonavšieho COVID a dvakrát zaočkovaného, strihám meter, aby som mohol dostať tretiu dávku. A rozhodne bude pekné, keď tí, ktorí vám veria, prídu s náckami a boľševikmi oslavovať 17. november, keďže demokracia je vaša srdcovka.
48. schôdza NR SR - 13.deň - B. popoludní
Dátum: 2021-11-10
Poslanec: Osuský, Peter (SaS)
Druh vystúpenia: Vystúpenie s faktickou poznámkou

84. Ďakujem pekne, pán predseda. Pred krátkym časom poskytol veľmi zaujímavý rozhovor na tému reforiem a budúcnosti Slovenska človek, ktorý o reformách na Slovensku niečo vie, a to je Ivan Mikloš. A ten vtedy povedal jednu veľmi múdru vetu, ktorá vôbec nie je vyhradená pre Slovensko, ale ktorá je proste z ľudskej podstaty pravdivá, že totiž nikdy tí, ktorých čaká reforma, nesúhlasia s reformou, nikdy s ňou nie sú nadšení a vždy jej oponujú, lebo taká je ľudská podstata. Pravda je, že Slovensko má problémy so zbytočnými úmrtiami, ale vonkoncom sa nedá povedať, že dávame do zdravotníctva oveľa menej peňazí ako susedné krajiny, možno napr. Česká republika, ktorá má lepšie výsledky, ako máme my, pri relatívne podobných vkladoch verejných peňazí do zdravia. A pred rokmi, keď som ako spoluzakladateľ Slovenskej lekárskej komory bol jej viceprezidentom, čo som sa stretol s českým kolegom, prezidentom Českej lekárskej komory Dr. Svobodom a ten mi povedal jednu vec, vetu, ktorá vlastne vystihuje i dnešok a túto debatu na Slovensku. Apropo v tej debate ďakujem za triezvy hlas Janke Cigánikovej. Ale on vtedy povedal: "Víte, kolego, když jde vo to zrušit nejakou nemocničku, tak pudou na barikády všichni občané toho městečka, ale když budou potřebovať pořádnej výkon, všichni chtějí do IKEM-u do Prahy a nechtěj do ty svý nemocničky." A tak to je so stratifikáciou.
40. schôdza NR SR - 12.deň - A. dopoludnia
Dátum: 2021-10-06
Poslanec: Osuský, Peter (SaS)
Druh vystúpenia: Vystúpenie s faktickou poznámkou

18. Ďakujem pekne. Ja sa našich barikádových bojovníkov kresťanov pýtam spolu s pápežom Františkom, kto som, aby som ich súdil? A oni si to možno neuvedomujú, ale status quo tých ľudí odsúdil do postavenia občanov nerovnoprávne nižšej kategórie. Oni tu s nami žijú, pracujú, vytvárajú hodnoty, platia dane, ale akýmsi spôsobom sú v koterci, ktorý nie je s voľným výbehom a ktorý je nerovnaký, ako majú ostatní. Zdôvodňuje sa to kdečím, ohrozením manželstva ako inštitúcie. Rád by som sa spýtal všetkých bojovníkov z barikád, ako chabé je ich manželstvo, že sa boja, že registrovaní partneri o tri poschodia nižšie v paneláku rozvrátia ich manželstvo. To na akom základe stojí ich manželstvo? A chcem teda povedať, že ak sa tu hovorí o pseudotéme ako o tom, čo predkladá poslanec Valášek, tak pre mňa naopak pseudotéma je táto zúfalá obrana nerovnosti občanov pred ústavou, pred zákonmi a pred všetkým ďalším. Nie je mi jasné, kto dal akejkoľvek časti parlamentu právo kategorizovať v tomto zmysle ľudí. Lebo na rozdiel od tých, čo nenosia rúška a šíria infekciu, títo ľudia nič škodlivého nerobia a všetci títo barikádnici brechali na tému dole rúška a sloboda bez rúšok. Ale zaujímavé je, že kategorizácia ľudí, ktorí nič zlé nerobia, im strašne vadí.
35. schôdza NR SR - 2.deň - C. noc
Dátum: 2021-07-24
Poslanec: Osuský, Peter (SaS)
Druh vystúpenia: Vystúpenie s faktickou poznámkou

16. Ďakujem za slovo. Pán poslanec Susko, nepochybne ako uznaná právna autorita v tomto parlamente viete, že ten text alebo výlomok z textu rezolúcie, ktorý ste nám čítali, nemá vonkoncom nijakú právnu záväznosť, tak ako mnohé rezolúcie rôznych inštitúcií, nemá nijakú právnu validitu na území Slovenskej republiky. Druhá vec. Ja napríklad, ak dostanem svoj pas, tak som ochotný, tak ako to niekedy býva, prehlásiť, že sa vzdávam ochrany týchto osobných údajov, ktoré v tom pase budú. Som presvedčený, že ľudia, ktorí sú zaočkovaní, majú právo rozhodnúť o uvoľnení svojich údajov. Nemôže mne niekto brániť dať k dispozícii údaje o mojom očkovaní a o tom, že som vo februári prekonal COVID. Je to moja panská slobodná vôľa otvoriť tento údaj. Neviem, či mi v tom môže niekto brániť. A len taká drobná poznámka nakoniec. Neviem, či vieme, ale od 1. septembra v Českej republike, zhodou okolností mi telefonoval môj syn o tomto známom fakte, nebude sa uhrádzať nijaké testovanie z verejných zdrojov. Česká republika teda nebude míňať peniaze na testovanie neočkovaných, lebo tých sa to týka, zo zdravotného poistenia vybratého od občanov. To je len taká malá informácia na záver. (Potlesk.)
10. schôdza NR SR - 1.deň - B. popoludní
Dátum: 2020-07-23
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

80. Ďakujem za slovo. Pán Blanár, na vás pár prísloví, na tento prejav, čo ste tu predviedli. "Podľa seba súdim teba", pred chvíľkou ste to povedali, ste to zakričali, takže to sedí. Potom ďalej: "Zlodej kričí chyť zlodeja!" Veď vládneme len tri a pol mesiaca, takže súďte až potom, keď to bude relevantné. Myslím si k tým diplomovým prácam, plagiát a kompilát sú dve rozdielne veci. Takže ten kompilát trošku viacej spomínať, vtedy sa to mohlo a dnes je to také, že je to diskutabilné. Takže toto je ten rozmer, ktorý, ktorého by ste sa mohli držať. A vás počúvať, vaši poslanci, ktorí tu zase opäť nesedia, lebo vidno, že to je nadlho, tak si išli asi pospať. No a ďalej COVID. COVID ukázal zrkadlo vašej vlády, my to len hasíme a pán premiér vám s nami, spolu s nami, dokážeme, že to zvládneme. Ďakujem.
9. schôdza NR SR - 4.deň - A. dopoludnia
Dátum: 2020-07-10
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

200. Mňa si presvedčil tak na polovičku, lebo sedím vedľa teba, tak sa o tom bavíme. Takže myslím si, že tá prevencia v digitálnom svete je veľmi potrebná, ktorá, máme ju tu, tie deti majú tablety, majú telefóny, smartfóny, takže vedia si, vedia si to tam zahrať, takže myslím si, že tá prevencia je alfa-omega. S tou druhou vecou, kto chce, si tie cestičky nájde, tak jak hovoril pán Pčolinský. A naozaj, naozaj je to tu dosť, dosť vypuklé, takže ja súhlasím aj s redukciou a s novelou zákona, takže uvidíme. Ďakujem.
9. schôdza NR SR - 2.deň - B. popoludní
Dátum: 2020-07-08
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

30. Ďakujem, pán podpreds... podpredsedajúci. Ja nebudem tu kádrovať našich europoslancov. Ja sa chcem spýtať jednu otázku, lebo vypočul som si vás poctivo a hlavne nezaznel tu šport a zdravie, ktoré po COVID-e je jedno z najdôležitejších vecí. Roboty nám nebudú nosiť medaile a nebudú reprezentovať Slovensko, keď tu nebudeme mať športovcov a zdravých ľudí. Takže chcem sa spýtať, aké bude čerpanie, ako nazast... zhájite v eu... europo... europarlamente na to, aby sme mohli čerpať eurofondy pre šport? Ďakujem.
8. schôdza NR SR - 1.deň - B. popoludní
Dátum: 2020-06-03
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

52. Ďakujem vám. Pán Sloboda, ja sa budem s vami plne stotožňovať, lebo tiež som tu za šport a zastupujem dosť veľa ľudí, športovcov, ktorí, ktorí mi telefonujú v týchto, v týchto pandemických. Za prvé, pandémia ukázala presné zrkadlo tomuto športu, čo sa tu v športe dialo doteraz. To, že v športe nie sú peniaze, za to nemôžeme my, nová vláda vám ukázala celé zrkadlo. Takže; a, samozrejme, je na nás, aby, aby sa naštartovali procesy, ktoré už sa na ministerstve školstva naštartovali, a bude sa všetko prehodnocovať a my ideme pomáhať. Pomáhať hlavne deťom, ktoré treba ich naštartovať a pomôcť mládežníckym trénerom. To sa touto novelou, to sa týmto zákonom v zrýchlenom konaní bude diať veľmi adresne a presne. Ďakujem.
7. schôdza NR SR - 4.deň - A. dopoludnia
Dátum: 2020-05-15
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

55. Ďakujem, pán predsedajúci. Ja by som sa chcel k Jozefovi, celkom dobrý výstup, tiež nerozumiem tomu, prečo by takéto nominácie mali byť politické. A myslím si, že s príchodom nového vládnutia takéto posty budú obsadzované veľmi dobrými odborníkmi, ktorí naozaj deťom rozumia (správne "rozumejú", pozn. red.) a budú na pravom mieste. Ďakujem.
6. schôdza NR SR - 4.deň - A. dopoludnia
Dátum: 2020-04-24
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

232. Ďakujem za slovo. Pán poslanec Blanár, ja sedím na tom zahraničnom výbore, sedím tu aj teraz, takže ja by som vám chcel trošku, na to vždycky budem, vždycky budem to merať, tie moje úvahy, to, čo som sa naučil, čo ma naučil šport, a to je disciplína, pokora a tvrdá robota. Takže toto si myslím, že minulá, minulá vláda nezvládla v tom, že tie vzory v športe nemáme, čiže v zahraničnej politike reprezentovať športom, si myslím, že je to tá najlepšia a najzdravšia reklama, ktorú tu máme. A za tie roky tu ubúdali a bude im dlho trvať, kým tie vzory zase dostaneme hore, a ktoré nám budú reprezentovať Slovenskú republiku, a tým pádom sa bude ľahšie prezentovať táto krajina. Ďakujem.
6. schôdza NR SR - 4.deň - A. dopoludnia
Dátum: 2020-04-24
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

14. Ďakujem pekne za slovo, pán predsedajúci. Ja by som chcel spomenúť zase slovíčko šport, ktoré Richard spomenul v tom svojom prejave, ktoré, si myslím, že je základom a vidno, že tu nájdeme zhodu celým týmto plénom, ktorých zaujíma šport a je nás tu dosť. A konečne je to tu také pestré, čo sa týka tých športov. Takže to ma, to ma veľmi teší. Ja by som len spomenul, keď už sme pri tých deťoch, kde by sme chceli napríklad v tom takom tom širšom rámci toho PVV zahrnúť zdravotnú telesnú výchovu, ktorá tu chýba, aby sme vedeli zapojiť deti, ktoré majú nejaké hendikepy, ktoré chceme. Potom zlatý motorický vek, prvý stupeň. Nemáme tam telocvikárov, ktorých by sme chceli do toho zapojiť. Čiže tých, tých nápadov máme obrovsky veľa a je super, že to nájdeme. Ale ešte by som spomenul, je tu trošku opomínaný ten profesionálny šport, kde nám tie vzory by mali rásť a tie decká popri tých vzoroch by mali rásť športom. Takže COVID nám ukázal parádny obraz o tom, že vrcholový šport, vyzerá to tak, že dva roky bude v utlmení celkom solídne. Ale zase je tu priestor na, na to, aby sme tým športovcom pomohli, aby nám tie vzory viacej rástli. Ďakujem za slovo.
51. schôdza NR SR - 5.deň - B. popoludní
Dátum: 2021-11-30
Poslanec: Mizík, Stanislav (ĽS Naše Slovensko)
Druh vystúpenia: Vystúpenie v rozprave

50. Vážené kolegyne a kolegovia, návrh zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov, antidiskriminačný zákon, predkladajú do Národnej rady Slovenskej republiky poslanci Národnej rady Slovenskej republiky za politickú stranu Kotlebovci – Ľudová strana Naše Slovensko, a to Marian Kotleba, Rastislav Schlosár, Marek Kotleba a Stanislav Mizík. Cieľom legislatívneho návrhu je zabrániť diskriminácii osôb, ktoré sa nepodrobili očkovaniu proti ochoreniu COVID-19 alebo takéto očkovanie odmietajú a tým ochrániť základné ľudské práva a slobody občanov Slovenskej republiky. Ostatné poviem v rozprave, do ktorej sa hlásim ako prvý. Ďakujem.
51. schôdza NR SR - 5.deň - B. popoludní
Dátum: 2021-11-30
Poslanec: Mizík, Stanislav (ĽS Naše Slovensko)
Druh vystúpenia: Vystúpenie v rozprave

40. Ďakujem za slovo. Návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, predkladajú do Národnej rady Slovenskej republiky poslanci Národnej rady Slovenskej republiky za politickú stranu Kotlebovci - Ľudová strana Naše Slovensko, a to Marian Kotleba, Rastislav Schlosár, Marek Kotleba a Stanislav Mizík. Cieľom legislatívneho návrhu je ochrániť ústavné právo občanov Slovenskej republiky na slobodný vstup na územie Slovenskej republiky. Bližšie o tom v rozprave, do ktorej sa hlásim ako prvý.
51. schôdza NR SR - 5.deň - B. popoludní
Dátum: 2021-11-30
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

30. Ďakujem za slovo. Áno. Mnoho štátov to nemá, takéto usnadonenie. Neboli až takí ponížení a nepýtali si: "bi nás, pane, ešte viac nám daj". Ale zaujímavosťou je, že jednu vec, takú veľmi dôležitú sme ale zabudli dať do našej ústavy a to je ochrana pôdy, ktorú majú ďalšie štáty zakotvenú, že pôda je národné bohatstvo a nemôže sa predávať. Čiže jedno ustanovenie takéto ponížené máme, ale toto, čo si máme chrániť, našu zem, toto tam nemáme! A toto majú zas iné štáty Európskej únie. Ďakujem.
51. schôdza NR SR - 5.deň - B. popoludní
Dátum: 2021-11-30
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

18. Ďakujem za slovo. Áno, Rasťo, od zakotvenia článku 7 odsek 2 nie sme prakticky suverénnych štát. Však logicky, ako môže byť niekto suverénny, keď sám seba, svoju hlavu dobrovoľne strčí do chomúta a povie: "Len poriadne šibaj, pane, pôjdem, kam chceš.". Všetky vlády, vrátanej tej, kedy to začalo, sú zodpovedné za toto poníženie. A to v historickej časovej osi tých vlád bolo požehnane už. Či boli modré, či červené, všetky sa pchali do toho čertovho spolku, ktorý sa volá Európska únia. Im to nevadilo, ten odsek, ani tento odsek, článok. Im to nevadí a nebude vadiť. Oni, červení a modrí, sú jedna minca a keď si, Rasťo, spomenul tých našich europoslancov, no ja by som radšej o nich pomlčal. Aj naši poslanci v Európskom parlamente sú jedna minca. Ďakujem za slovo.